SET เสี่ยงลงต่อ โบรกฯมองขาดปัจจัยกระตุ้น-กังวลศก.ฟื้นช้า จับตาแนวรับ 1,330 จุด
แนวโน้ม SET เช้านี้ลงต่อ ขาดปัจจัยกระตุ้น-กังวลศก.ฟื้นช้า จับตาแนวรับ 1,330 จุด
แนวโน้ม SET เช้านี้ลงต่อ ขาดปัจจัยกระตุ้น-กังวลศก.ฟื้นช้า จับตาแนวรับ 1,330 จุด
29 ก.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้แกว่งซึมลง ในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่จะติดลบ 0.2-0.4% เนื่องจากตลาดขาดปัจจัยใหม่มากระตุ้น ขณะที่ยังมีความกังวลเกี่ยวกับการฟื้นตัวเศรษฐกิจ หลังจากที่ตัวเลขเศรษฐกิจของสหรัฐฯในช่วงหลังเริ่มแผ่วลง และจำนวนผู้ติดเชื้อไวรัสโควิด-19 ของสหรัฐฯก็ยังอยู่ในระดับสูง ประกอบกับยังต้องติดตามความสัมพันธ์ระหว่างสหรัฐฯ และจีน ต่อไป
นอกจากนี้ วันนี้ให้ติดตามการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ซึ่งตลาดคาดว่าจะคงอัตราดอกเบี้ยไว้ก่อน แต่อาจจะมีการขยายเวลาการให้สินเชื่อเพื่อช่วยเหลือภาคธุรกิจขนาดกลาง-เล็ก อีกทั้งให้ติดตามมาตรการกระตุ้นเศรษฐกิจฉบับใหม่ ซึ่งมีวงเงิน 1 ล้านล้านดอลลาร์
ส่วนบ้านเราวันนี้ให้ติดตามตัวเลขดัชนีผลผลิตภาคอุตสาหกรรมของไทย ซึ่งตลาดคาดว่าจะ -19% พร้อมให้แนวรับ 1,325-1,330 จุด ส่วนแนวต้าน 1,345-1,360 จุด